U Omišu se dogodilo ubojstvo. Malo prije 14 sati na Jadranskoj magistrali, kod skretanja za Brzet u automobilu je ubijen 38-godišnji K. F.

Prema prvim informacijama, sjedio je u parkiranom Volkswagenu s djevojkom, jeli su hranu iz fast fooda. U jednom trenutku prišao im je motociklist odjeven potpuno u crno i s kacigom na glavi te je s dva metka direktno u glavu upucao 38-godišnjaka.

Koliko se za sada zna, djevojku je neozlijeđena. Da se radi o profesionalnoj egzekuciji pokazuje činjenica da je ubojica hladnokrvno odradio svoj 'posao' i kad je likvidirao svoju metu otišao je bez da je ozlijedio jednu svjedokinju događaja.

Na mjestu događaja izlazi zamjenica županijske državne odvjetnice, koja će rukovoditi očevidom.

Promet na tom dijelu Jadranske magistrale odvija se jednim trakom.